
Ipari léptető és ipari szervo motorok irányítása és szinkronizálása szabványos kommunikációs protokoll segítségével

A célom az volt, hogy az ipari eszközök segítségével létrehozzak egy összetett rendszert, amelynek bemutatása során összekapcsolom a mechatronikában rejlő lehetőségeket a zenével. Ezzel a dolgozattal be kívánom mutatni a motorok alkalmazásában rejlő alternatív megoldásokat. A motorvezérlők speciális konfigurálásával, valamint a Programozható Logikai Vezérlő (PLC) program megfelelő beállításával a felhasználó egy ipari kijelzővel (HMI) irányíthatja a motorokat a zene komponálása céljából. Elvégeztük a két különböző típusú motor szinkronizációját, így megoldva azt, hogy egymáshoz képest időben késleltetve hajtsák végre a munkafolyamatot. A végrehajtott műveletek betaníthatók, majd azok később visszajátszhatók, valamint a programban előre tárolt dallamok lejátszására is lehetőség van.



